*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*215. számú előterjesztés*

Bátaszék Város Önkormányzata Képviselő-testületének 2015. október 28-án

 16,00 órakor megtartandó ülésére

*a Flórián utcai volt óvoda hasznosítására kötött használati szerződés módosítása*

|  |
| --- |
| **Előterjesztő:** Skoda Ferenc jegyző **Készítette:** Skoda Ferenc jegyző  **Törvényességi ellenőrzést végezte:** --------------------**Tárgyalja:**PG Bizottság: 2015. 10. 27. |

**Tisztelt Képviselő-testület!**

A képviselő-testület a a 216/2015.(IX.30.) önk.-i határozatával fogadta el a Flórián utcai óvoda hasznosításáról szóló használatba adási szerződést. A szerződés aláírásakor a másik kérte a szerződés némely pontján a kiegészítést, erre vonatkozóan a pontos kérését az alábbiakban fogalmazták meg:

„Tisztelt Polgármester Úr!

Ezúton kezdeményezem a Flórián utcai ingatlanra kötött szerződésünk módosítását a következő pontokban:

Javaslom, hogy a 4.) pont kerüljön kiegészítésre: Az ingatlan nagyobb állagmegóvási költségei az átadót terhelik. Átadó nyilatkozik, hogy az ingatlan tekintetében biztosítással rendelkezik a következő

káreseményekre:.......

A 10.) b) pontot kérem módosítani, kiegészíteni: Átadó részéről a szerződés 2016.12.31-ig nem mondható fel. A felmondási időt mindkét fél részéről 60 napra kérem módosítani.

Úgy gondolom, hogy kérésem méltányolható, hiszen számunkra jelentős összeget fordítunk az épület belső felújítására, így nem szeretném, ha részünkről ez kidobott pénz lenne, illetve ha elszámolási vita alakulna ki közöttünk.

Segítő együttműködését megköszönve, üdvözlettel: Feketéné Andrea

A fentiekre figyelemmel javasolom a szerződés módosítását, az alábbi határozati javaslat elfogadásával:a.

**H a t á r o z a t i j a v a s l a t :**

**a Flórián utcai óvoda hasznosítására kötött használati szerződés módosítására**

Bátaszék Város Önkormányzatának Képviselő-testülete a Luxin Kft.-vel (5000 Szolnok, Baross G. u. 21., képviseli: Fekete Sándorné ügyvezető) a Flórián utcai óvoda használatára kötött és a 216/2015.(IX.30.) önk.-i határozattal jóváhagyott használati szerződés I. számú módosítását a határozat melléklete szerinti tartalommal jóváhagyja, felhatalmazza a város polgármesterét annak aláírására.

*Határidő:* 2015. november 5.

*Felelős:* dr. Bozsolik Róbert polgármester

*Határozatról értesül:* Luxin Kft.

 Bátaszéki KÖH pénzügyi iroda

 irattár

**Használatba adási szerződés**

**I. számú módosítás [[1]](#footnote-1)**

mely létrejött egyrészről **Bátaszék Város Önkormányzata** (7140 Bátaszék, Szabadság u. 4., képviselő: dr. Bozsolik Róbert), mint Használatba adó – a továbbiakban: Átadó -

másrészről **Luxin Kft.** (5000 Szolnok, Baross G. u. 21., képviseli: Fekete Sándorné ügyvezető), mint Használatba vevő – a továbbiakban: Átvevő - (a továbbiakban: Szerződő Felek) között a mai napon az alábbi feltételekkel:

Szerződő felek rögzítik, hogy 2015. október 1-jén az Átadó kizárólagos tulajdonát képező Bátaszék, Flórián u. 3. szám alatti, 246 helyrajzi számú ingatlanra használati szerződést (a továbbiakban: Szerződés) írtak alá. Szerződő felek ezen Szerződést - melyet jelen módosításokkal egybefoglalva bérleti szerződéssé nyilvánítják - közös akarattal az alábbiak szerint módosítják:

1. A Szerződés 4.) pontja az alábbiakkal egészül ki:

„ Szerződő felek az ingatlan karbantartásával, felújításával kapcsolatban a Polgári Törvénykönyvről szóló 2013. évi V. törvény,, valamint a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény szabályait alkalmazzák.”

1. A Szerződés a következő új 9/a.) ponttal egészül ki:

„ Az Átadó kijelenti, hogy az ingatlanra vagyonbiztosítással rendelkezik, mely az alábbiakra terjed ki:

1. elemi károk és egyéb kiegészítő biztosítások,
2. betöréses lopás és rablásbiztosítás,
3. pénz- és értékcikk-biztosítás,
4. küldöttrablás biztosítás,
5. üvegbiztosítás.”
6. A Szerződés 10. pontjának b.) alpontja helyébe a következő rendelkezés lép:

„b.) bármelyik fél 60 napos felmondási idővel írásban felmondhatja, azonban Átadó kijelenti, hogy ezen rendes felmondási jogával 2016. december 31-ig nem él.”

Szerződő felek megállapítják, hogy a Szerződés többi pontjai változatlanul maradnak.

Jelen szerződés-módosítást a felek együttes elolvasás után, mint akaratukkal mindenben megegyezőt jóváhagyólag írták alá.

Bátaszék, 2015. november 1.

 **Átadó** **Átvevő**

 Bátaszék Város Önkormányzata Luxin Kft.

 dr. Bozsolik Róbert Fekete Sándorné

 polgármester ügyvezető

1. jóváhagyta Bátaszék Város Képviselő-testülete a /2015.(X.28.) önk.-i határozatával [↑](#footnote-ref-1)